**РЕПУБЛИКА СРБИЈА- ОПШТИНА РАЧА**

**ОПШТИНСКО ВЕЋЕ**

**Број: 400-50/2024-II-01**

**Дана: 31.07.2024. године.**

На основу чланa 114. става 1. тачке 2) и члана 116. Статута општине Рача ("Сл. гласник општине Рача", број 3/19 ), чланова 12., 24., 25. и 26. Одлуке о јавној расправи („Сл. гласник општине Рача“, број 33/20) и члана 34. Пословника о раду Општинског већа ("Сл. гласник општине Рача", број 22/20, 8/22 и 9/24), Општинско веће општине Рача, на седници одржаној дана 31.07.2024. године, донело је:

**З А К Љ У Ч А К**

**о спровођењу јавне расправе о нацрту Одлуке о I ребалансу буџета општине Рача за 2024. годину**

1. Одређује се спровођење јавне расправе о нацрту Одлуке о I ребалансу буџета општине Рача за 2024. годину и упућује се Јавни позив за учешће у наведеној јавној расправи.
2. Саставни део овог Закључка је нацрт Одлуке о I ребалансу буџета општине Рача за 2024. годину и исти ће уз овај закључак бити објављен на званичној интернет страници општине Рача.
3. Лице задужено за давање информација и објашњења учесницима јавне расправе о предложеном нацрту је Снежана Маџић, запослена у Општинској управи општине Рача.
4. Јавна расправа о нацрту Одлуке о I ребалансу буџета општине Рача за 2024. годину, одржаће се у периоду од 31.07.2024. до 14.08.2024. године.
5. Општинско веће Општине Рача позива сва грађане, удружења, стручну и осталу јавност да се упознају са текстом Нацрта Одлуке о I ребалансу буџета општине Рача за 2024. годину и да дају предлоге, сугестије и коментаре. Своје примедбе и мишљења на акт који је предмет јавне расправе могу поднети, односно доставити у писаном облику на адресу: Општинско веће општине Рача, Карађорђева 48, 34210 Рача или у електронском облику на e-mail: opstina@raca.rs најкасније до 14.08.2024. године, до 10:00 часова.
6. Утврђује се Програм јавне расправе о нацрту Одлуке о I ребалансу буџета општине Рача за 2024. годину, који је саставни део овог Закључка.
7. Јавна презентација нацрта Одлуке о I ребалансу буџета општине Рача за 2024. годину, одржаће се дана 14.08.2024. године, са почетком у 10:00 часова, у Скупштинској сали у згради општине Рача.
8. Закључак објавити на званичној веб презентацији општине Рача.

**Образложење**

Правни основ за доношење ове одлуке садржан је у члану 114. ставу 1. тачки 2) Статута општине Рача ("Сл. гласник општине Рача", број 3/19), којим је прописана обавеза органа општине да организују јавну расправу у поступку припреме одлуке о буџету општине.

Члановима 12., 24., 25. и 26. Одлуке о јавној расправи („Сл. гласник општине Рача“, број 33/20) прописана је надлежност органа за организовање јавне расправе, покретање поступка јавне расправе, и садржине програма јавне расправе.

Чланом 34. Пословника о раду Општинског већа општине Рача („Сл. гласник општине Рача“, бр. 22/20, 8/22 и 9/24) одређено је да Општинско веће у оквиру својих овлашћења доноси: одлуке, упутства, правилнике, решења, закључке, програме, пословник и даје аутентично мишљење о актима које доноси.

У складу са наведеним, донета је одлука о спровођењу јавне расправе о нацрту Одлуке о I ребалансу буџетa општине Рача за 2024. годину.

**ОПШТИНСКО ВЕЋЕ ОПШТИНЕ РАЧА**

 **ПРЕДСЕДНИК**

 **Бранко Радосављевић, с.р.**